**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2018-04-17 Nr. TAR1-63

Klaipėda

Posėdis įvyko 2018-04-12

Posėdžio pirmininkė Renolda Senavaitienė.

Posėdžio sekretorė Jurgita Šekštėnienė.

Dalyvauja: Stasys Miliukas, Lina Šukytė-Korsakė, Tomas Meškinis, Arūnas Barbšys, Tatjana Fedotova, Evelina Gulijeva, Jolita Šlajienė, Alfonsas Vildžiūnas, Dainius Šilingis.

DARBOTVARKĖ:

1. Dėl NVO veiklai reikalingų patalpų.

2. Klaipėdos miesto savivaldybės Mero rašto, dėl gauto NVO tarybos nario pareiškimo svarstymas - R. Senavaitienė.

3. Dėl sveikatinimo srityje dirbančių NVO rengiamo motyvuoto kreipimosi. Savivaldybės tarybai (dėl sveikatinimo programos finansavimo) - L. Šukytė - Korsakė.

4. Bendrieji klausimai.

1. SVARSTYTA. NVO veiklai reikalingos patalpos.

Pirmininkė Renolda Senavaitienė pasidžiaugė, kad susirinko dauguma tarybos narių ir posėdis įvyks per kurį bus priimti nutarimai, nes jau taryba renkasi trečią kartą ir niekaip negali priimti sprendimo šiais klausimais, kurie yra svarbus NVO tarybai. Taip pat paminėjo kas buvo aptarta per praėjusį pasitarimą kai nebuvo kvorumo. Buvo priminta visiems NVO tarybos nariams pagrindines NVO tarybos funkcijos. Pirmininkė vėl iškėlė temą apie Nevyriausybinių organizacijų sąrašą, kurioms šiuo metu yra būtinos patalpos veiklai, taip pat pasiūlė dar kartą apklausti šias NVO iš naujo. Gal atsirado naujų organizacijų, kurioms reikia patalpų.

Dainius Šilingas pritarė šiai minčiai ir pasisiūlė apklausti sporto srities NVO organizacijas.

Tarybos nariai svarstė, kur ir kokios galėtų būti skirtos patalpos NVO veiklai vykdyti. Buvo siūloma patiems susirasti patalpas, tada parašyti savivaldybei dėl jų galimybės apmokėjimo, nes NVO atstovai dirba neatlygintiną darbą miesto naudai ir visiškai neturi lėšų.

Arūnas Barbšys paminėjo, kad šiuo metu yra keli projektai, kurie juda link įgyvendinimo. Juose yra numatyta pastatyti bibliotekas kartu su Bendruomenės namais, tokio lygio kaip šiuo metu jau yra Debreceno g. 48, Klaipėda. Šis projektas ruošiamas Kauno g. ir Statybininkų prospekto teritorijose. Taip pat dar yra patalpos Jūros g. 1. Klaipėda, kur galėtų ateityje rinktis nevyriausybinės organizacijos. Arūnas Barbšys pasiūlė parašyti raštą Merui, su prašymu leisti naudotis šiuo metu (kol nėra patalpų) Bendruomenės namais Debreceno g. Taip pat prašyti, kad būtų numatytos galimybės ateityje naudotis patalpomis, kai bus pastatyti nauji Bendruomenės namai Kauno g., Statybininkų prospekte. Arba kitoje atitinkamoje vietoje. Kur NVO galėtų rinktis į vieną vietą -,,Nevyriausybininkų namus“.

Vyko diskusija.

NUTARTA.

Bendru sutarimu pritarta paruošti raštą Merui, dėl patalpų naudojimo NVO organizacijoms.

1. SVARSTYTA. Klaipėdos miesto savivaldybės Mero raštas, dėl gauto NVO tarybos nario pareiškimo, svarstymas.

Pirmininkė pristatė tarybai Stasio Miliuko pareiškimą bei Mero atsakymą į jo raštą. Šiuo klausimu pasiūlė pasisakyti Stasiui Miliukui. Jis pristatė pagrindinės savo veiklas – sveikos gyvensenos propagavimą. Solidus amžius – ne kliūtis siekiant tobulėti, išmokti naujų dalykų, būti visuomeniškais, atsirado galimybė sužinoti daugiau apie esamas sveikatos problemas bei apie būdus užbėgti negalavimams už akių. Paskaitas skaito Klaipėdos universiteto ir kitų institucijų dėstytojai, gydytojai, mokslininkai, aukštos kvalifikacijos specialistai. Tačiau Klaipėdos senjorai pageidauja ir aktyviai lankytų paskaitas kituose fakultetuose. Būtų pageidautini Istorijos ir krašto pažinimo, Literatūros, Politikos, Teisės, Socialinės apsaugos. Tokie fakultetai veikia ne tik Vilniaus Trečiojo amžiaus universitete, bet ir respublikos apskričių ir savivaldybių centruose.

Prašo Klaipėdos Trečiojo amžiaus universiteto vadovo prof. dr. Artūro Razbadausko pagal galimybę išplėsti Klaipėdos Trečiojo amžiaus universiteto teikiamas mokymo programas, atsižvelgiant į Klaipėdos universiteto struktūrą: humanitarinių ir ugdymo, jūros technologijos ir gamtos mokslų, menų, socialinių mokslų, Baltijos regiono istorijos ir archeologijos ir kitų sričių specialistų, mokslinių darbuotojų profesinį potencialą.

Vyko diskusija. Tarybos nariai pasiūlė Stasiui Miliukui parašyti savo atstovaujamos organizacijos vardu raštą Klaipėdos universitetui, kuriame išdėstytų savo poreikius. O Nevyriausybinių organizacijų tarybos posėdžio metu prabalsuoti pritarti/nepritarti šiam raštui. Stasys Miliukas pasakė, kad raštą jau paruošė nuo NVO tarybos, ir siūlo jį pasirašyti pirmininkei Renoldai Senavaitienei. NVO tarybos nariai nepritaria šiai minčiai ir siūlo visų pirma parašyti prašymą savo atstovaujamos organizacijos vardu ir nusiųsti Prof. Dr. Artūrui Razbadauskui. Buvo priminta, kad į NVO tarybos funkcijas neįeina tiesiogiai vykdyti vienos ar kitos NVO srities pageidavimus. Taryba gali padėti spręsti aktualius klausimus ir teikti siūlymus tik savivaldybės tarybai, komitetams, institucijoms, administracijai. Be to, pensininkų sritį atstovaujantis Stasys Miliukas nepateikė nei vieno rašto (ar atsakymo į juos), kuriuo patys pensininkai prašė įkurti minėtas mokymo programas.

NUTARTA.

Stasys Miliukas nuo savo atstovaujamos organizacijos paruoš raštą, pasirašys ir nusiųs Prof. Dr. Artūrui Razbadauskui, o gavęs atsakymą į raštą, pristatys sekančio posėdžio metu.

1. Dėl sveikatinimo srityje dirbančių NVO rengiamo motyvuoto kreipimosi. Savivaldybės tarybai (dėl NVO sveikatinimo programų finansavimo).

Lina Šukytė-Korsakė trumpai pristatė dėl sveikatinimo programų finansavimo surinktą medžiagą. Darbas atliktas labai didelis, bet galutinių rezultatų kol kas dar nėra. Šiuo metu vis dar renkama informacija, nes praeitoje kadencijoje nebuvo šio NVO tarybos sprendimo vykdymo tęstinumo. Todėl iškyla problemų, bei sunkumų renkant visą informaciją. Taip pat paminėjo, kad projektai skirti sveikatinimo programoms yra labai silpnai parašyti. Vyko diskusija.

NUTARTA.

Informacija išklausyta.

Posėdžio pirmininkė Renolda Senavaitienė

Posėdžio sekretorė Jurgita Šekštėnienė